हर भाशा दी अपनी इक जैविकी ते संस्कृति होंदी ऐ। दुए शब्दें च अस इसी भाशा दा रूप ते सुआतम बी आक्खी सकने आं। जौविकी च भाशा दी संरचना, ध्वनि, शब्द रूप, वाकय-विन्यास पदबन्ध आदि औंदे न ते संस्कृति दा मतलब ऐ शब्दें च छप्पें दा अर्थ ते भाव। भाशा छड़े शब्द गै नेईं न। शब्द ते उन्दा बाह‌रला रूप ऐ स्हेई मैह्‌ने च एह् ओह् भाव ते अर्थ न जिसी भाशा व्यकत करदी ऐ। शब्द प्रतीक ऐ कुसै भाव दा। एह् अर्थ ते भाव मूल लेखक दी मानसिकता कन्नै बड़े जुड़े दे होंदे न ते उस मानसिकता दा पोशन कुसै समाज विशेश च होए दा होंदा ऐ कुसै कविता दे शब्दें कन्नै जुड़ी दी उस मानसिकता गी लक्ष्य भाशा च ढालना अति गै मुश्कल कम्म होंदा ऐ।